8.2.2022
EL
Επίσημη Εφημερίδα της Ευρωπαϊκής Ένωσης
C 67/31 Τετάρτη 9 Ιουνίου 2021
Μ.
λαμβάνοντας υπόψη ότι τα δάση και ολόκληρη η αλυσίδα αξίας των δασών είναι θεμελιώδους σημασίας για την περαιτέρω ανάπτυξη της κυκλικής βιοοικονομίας, καθώς παρέχουν θέσεις εργασίας, διασφαλίζουν οικονομική ευημερία σε αγροτικές και αστικές περιοχές, παρέχουν υπηρεσίες μετριασμού των επιπτώσεων της κλιματικής αλλαγής και προσαρμογής σε αυτήν, προσφέρουν οφέλη για την υγεία και προστατεύουν τη βιοποικιλότητα και τις προοπτικές των ορεινών, νησιωτικών και αγροτικών περιφερειών, ενώ παράλληλα καταπολεμούν την απερήμωση·
ΜΑ. λαμβάνοντας υπόψη ότι τα δάση αντιστοιχούν στο 43 % της χερσαίας έκτασης της ΕΕ και περιέχουν το 80 % της χερσαίας βιοποικιλότητάς της (36)· λαμβάνοντας υπόψη ότι οι δραστηριότητες δασοπονίας είναι η δεύτερη μεγαλύτερη κατηγορία πίεσης που αναφέρεται για τα είδη (37), η οποία επηρεάζει ιδίως αρθρόποδα, θηλαστικά και μη αγγειώδη φυτά· λαμβάνοντας υπόψη ότι πολλά είδη που εξαρτώνται από τα δάση επηρεάζονται αρνητικά από την απομάκρυνση νεκρών, ημιθανών και παλαιών δέντρων (38), τη μείωση των παλαιών δασών και ορισμένες μεθόδους διαχείρισης των δασών, όπως η αποφλοίωση· ΜΒ. λαμβάνοντας υπόψη ότι τα δάση φιλοξενούν περισσότερο από το 75 % της παγκόσμιας χερσαίας βιοποικιλότητας· (39) λαμβάνοντας υπόψη ότι το Κοινοβούλιο έχει κάνει συστάσεις προς την Επιτροπή σχετικά με ένα νομικό πλαίσιο της ΕΕ για την ανάσχεση και την αντιστροφή της αποψίλωσης των δασών, της υποβάθμισης των δασών και των οικοσυστημάτων για την οποία φέρει ευθύνη η ΕΕ σε παγκόσμια κλίμακα (40)· ΜΓ.
λαμβάνοντας υπόψη ότι η καλή κατάσταση του περιβάλλοντος και τα υγιή οικοσυστήματα έχουν ζωτική σημασία για την καταπολέμηση της κλιματικής αλλαγής, καθώς τα οικοσυστήματα διαδραματίζουν θεμελιώδη ρόλο στον μετριασμό της κλιματικής αλλαγής και την προσαρμογή σε αυτήν· λαμβάνοντας υπόψη ότι η κλιματική αλλαγή επηρεάζει τη βιοποικιλότητα, επειδή οι κλιματικές μεταβολές καθορίζουν σε μεγάλο βαθμό την έκταση της γεωγραφικής κατανομής των ειδών· λαμβάνοντας υπόψη ότι σε περιοχές όπου το κλίμα δεν είναι πλέον κατάλληλο, ορισμένα είδη αλλάζουν τη γεωγραφική τους παρουσία και άλλα εξαφανίζονται σε τοπικό επίπεδο·
ΜΔ. λαμβάνοντας υπόψη ότι οι λύσεις που βασίζονται στη φύση και οι προσεγγίσεις που βασίζονται στο οικοσύστημα έχουν τη δυνατότητα να παράσχουν ισχυρή πολιτική σύνδεση μεταξύ των τριών συμβάσεων του Ρίο, αντιμετωπίζοντας την κλιματική αλλαγή και την απώλεια βιοποικιλότητας με ολοκληρωμένο τρόπο· ΜΕ.
λαμβάνοντας υπόψη ότι, σύμφωνα με την IPBES, η ρύπανση είναι μία από τις πέντε αιτίες της απώλειας βιοποικιλότητας· λαμβάνοντας υπόψη ότι, σύμφωνα με εκτιμήσεις, υπάρχουν αξιόπιστες πληροφορίες για περίπου 500 χημικά προϊόντα και ότι, έως τα τέλη Απριλίου του 2019, ο Ευρωπαϊκός Οργανισμός Χημικών Προϊόντων έκρινε ότι 450 ουσίες υπόκεινται σε επαρκείς ρυθμίσεις· λαμβάνοντας υπόψη ότι για 10 000 ακόμα ουσίες θεωρείται ότι η επικινδυνότητά τους έχει χαρακτηριστεί σε αρκετά μεγάλο βαθμό, ενώ διατίθενται περιορισμένες πληροφορίες για την επικινδυνότητα περίπου 20 000 ουσιών· λαμβάνοντας υπόψη ότι για την πλειονότητα, δηλαδή περίπου 70 000 ουσίες δεν υπάρχουν σχεδόν καθόλου πληροφορίες όσον αφορά τον κίνδυνο από την έκθεση σε αυτές· λαμβάνοντας υπόψη ότι πρέπει επειγόντως να καλυφθούν σημαντικά κενά γνώσεων όσον αφορά όλες τις επιπτώσεις των χημικών ουσιών στη βιοποικιλότητα και το περιβάλλον·
ΜΣΤ. λαμβάνοντας υπόψη ότι η φωτορύπανση αλλοιώνει τα φυσικά νυχτερινά επίπεδα φωτός για ανθρώπους, ζώα και φυτά, επηρεάζοντας έτσι αρνητικά τη βιοποικιλότητα, για παράδειγμα, μέσω της διατάραξης της ισορροπίας μεταξύ της μεταναστευτικής, νυχτερινής και αναπαραγωγικής δραστηριότητας των ζώων, και επιφέροντας κατά συνέπεια απώλεια εντόμων και επικονιαστών που ελκύονται από το τεχνητό φως με θανάσιμα αποτελέσματα· ΜΖ. λαμβάνοντας υπόψη ότι σύμφωνα με την έκθεση του Κοινού Κέντρου Ερευνών για το 2020 (41), τα χωροκατακτητικά ξένα είδη (IAS) είναι τώρα παρόντα σε όλα τα οικοσυστήματα και απειλούν τα αστικά οικοσυστήματα και ιδίως τις γεωργικές εκτάσεις· ΜΗ. λαμβάνοντας υπόψη ότι οι τρέχουσες αρνητικές τάσεις στη βιολογική ποικιλομορφία και τα οικοσυστήματα θα υπονομεύσουν την πρόοδο προς την επίτευξη όχι μόνο των ΣΒΑ που σχετίζονται σαφώς με αυτά, αλλά και των ΣΒΑ που
(36) (37) (38) (39) (40) (41)
Άρθρο του Ευρωπαϊκού Κοινοβουλίου, της 9ης Δεκεμβρίου 2020, με τίτλο «Βιώσιμη δασοκομία: Το έργο του Κοινοβουλίου για την καταπολέμηση της αποδάσωσης».
Έκθεση της Επιτροπής, της 15ης Οκτωβρίου 2020, με τίτλο «Η κατάσταση της φύσης στην Ευρωπαϊκή Ένωση — Έκθεση σχετικά με την κατάσταση και τις τάσεις κατά την περίοδο 2013-2018 όσον αφορά τα είδη και τους οικοτόπους που προστατεύονται βάσει των οδηγιών για τα άγρια πτηνά και τους οικοτόπους» (COM(2020)0635).
Ομοίως.
Έκθεση FAO και του Προγράμματος των Ηνωμένων Εθνών για το Περιβάλλον, της 22ας Μαΐου 2020, με τίτλο «The State of the World’s Forests — Forests, biodiversity and people» (Η κατάσταση των δασών του πλανήτη –Δάση, βιοποικιλότητα και άνθρωποι).
Ψήφισμα με συστάσεις προς την Επιτροπή σχετικά με ένα νομικό πλαίσιο της ΕΕ για την ανάσχεση και την αντιστροφή της αποψίλωσης των δασών για την οποία φέρει ευθύνη η ΕΕ σε παγκόσμια κλίμακα.
Επιστημονική έκθεση του Κοινού Κέντρου Ερευνών για την πολιτική, της 13ης Οκτωβρίου 2020 με τίτλο «Mapping and Assessment of Ecosystem and their Services: An EU ecosystem assessment» (supplement) and Commission Directorate-General for Environment BEST initiative (voluntary scheme for Biodiversity and Ecosystem Services in EU Outermost Regions and Overseas Countries and Territories).